Melktert kaaskoek – Koskenades – fun in the kitchen where strangers leave as friends…..
Posted on April 29, 2015May 30, 2017	Melktert kaaskoek	MELKTERT KAASKOEK (Wenresepte 3)
125g botter by kamer temperatuur
175g (300ml) koekmeelblom
1 houer (250g) roomkaas
120g (150ml) witsuiker
Veroom die smeer en suiker. Voeg die eier by en klop goed. Sif die meel, bakpoeier en sout saam en klop bietjiesgewys by die eiermengsel. Smeer die beslag op die boom en teen die wand van ‘n 23cm in deursnee en 7.5cm diep veerpan- (Springform) Verkoel die kors ‘n uur in die koelkas.
Voorverhit die oond tot 180grade celcius. Klits die roomkaas tot lig. Klits die suiker bietjiesgewys by en dan die meel. Klits die eiers een vir een by en klits goed na elke byvoeging. Klits die melk geleidelik by en dan die sap en geursel.
Giet die vulsel in die rou kors, strooi kaneel oor en bak dit 55 – 60minute. Toets of dit gaar is deur ‘n mes in die middel in te steek. As die mes skoon uitkom, kan die kaaskoek uit die oond gehaal word.
Laat die kaaskoek in die pan afkoel. Plaas dit – steeds in die pan – in die koelkas en verkoel dit oornag.
Verwyder die wand en die boom van die pan versigtig en plaas die koek op ‘n opdienbord.
Lewer 1 middelslagkoek.
Previous Previous post: Vars appel en gemmer drankie / Fresh apple & ginger drinkNext Next post: Aartappel en Prei Sop / Potato and Leek Soup